CELEX: 22009D0077
Language: hu
Date: 2009-07-03 00:00:00
Title: Az EGT Vegyes Bizottság 77/2009 határozata ( 2009. július 3. ) az EGT-megállapodás I. mellékletének (Állat- és növény-egészségügyi kérdések) módosításáról

22.10.2009   
            
            
               HU
            
            
               Az Európai Unió Hivatalos Lapja
            
            
               L 277/25
            
         
      AZ EGT VEGYES BIZOTTSÁG 77/2009 HATÁROZATA
   
   (2009. július 3.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2009. március 17-i 25/2009 EGT vegyes bizottsági határozat (1) módosította.
            
         
               (2)
            
            
               A meghatározott takarmány-, olaj- és rostnövényfajok vetőmag-forgalmazásának a hivatalosan „elit vetőmag” vagy „minősített vetőmag” minősítést kapott vetőmagra való korlátozásáról szóló, 2008. december 18-i 2008/124/EK bizottsági irányelvet (kodifikált változat) (2) bele kell foglalni a megállapodásba.
            
         
               (3)
            
            
               A 2008/124/EK irányelv hatályon kívül helyezi a megállapodásba foglalt 75/502/EGK (3) és 86/109/EGK (4) bizottsági irányelvet, amelyeket következésképpen el kell hagyni a megállapodásból.
            
         
               (4)
            
            
               E határozat Liechtenstein vonatkozásában nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. melléklete III. fejezetének 2. része az alábbiak szerint módosul:
   
               1.
            
            
               Az 1. pont (a Bizottság 75/502/EGK irányelve) és a 4. pont (a Bizottság 86/109/EGK irányelve) szövegét el kell hagyni.
            
         
               2.
            
            
               Az 52. pont (a Bizottság 2008/62/EK irányelve) után a következő pontot kell beilleszteni:
               
                           „53.
                        
                        
                           
                              32008 L 0124: a Bizottság 2008. december 18-i 2008/124/EK irányelve a meghatározott takarmány-, olaj- és rostnövényfajok vetőmag-forgalmazásának a hivatalosan »elit vetőmag« vagy »minősített vetőmag« minősítést kapott vetőmagra való korlátozásáról (kodifikált változat) (HL L 340., 2008.12.19., 73. o.).”
                        
                     
         2. cikk
   A 2008/124/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. július 4-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. július 3-án.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
         
      
   
   
      (1)  HL L 130., 2009.5.28., 15. o.
   
      (2)  HL L 340., 2008.12.19., 73. o.
   
      (3)  HL L 228., 1975.8.29., 26. o.
   
      (4)  HL L 93., 1986.4.8., 21. o.
   
      (5)  Alkotmányos követelmények fennállását nem jelezték.